Návrh rozhodnutie Rady o ustanovení pozície Spoločenstva v Rybárskej organizácii pre juhovýchodný Atlantik /* KOM/2009/0474 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.9.2009 KOM(2009) 474 v konečnom znení Návrh ROZHODNUTIE RADY o ustanovení pozície Spoločenstva v Rybárskej organizácii pre juhovýchodný Atlantik DÔVODOVÁ SPRÁVA Podľa článku 300 ods. 2 druhého pododseku Zmluvy o ES musí stanovisko v mene Spoločenstva v regionálnych organizáciách pre riadenie rybného hospodárstva, ktoré majú prijať rozhodnutia s právnymi účinkami, s výnimku rozhodnutí, ktorými sa dopĺňa alebo mení ich inštitucionálny rámec, prijať Rada kvalifikovanou väčšinou na návrh Komisie. Vzhľadom na túto povinnosť a na základe podobných rozhodnutí Rady a návrhov Európskej komisie pre iné regionálne organizácie pre riadenie rybného hospodárstva Európska komisia navrhuje, aby sa týmto rozhodnutím ustanovila pozícia Spoločenstva, ktorá sa má prijať v Rybárskej organizácii pre juhovýchodný Atlantik. V záujme konzistentnosti sa v tomto návrhu sa uplatňuje rovnaký prístup ako v prípade iných regionálnych organizácií pre riadenie rybného hospodárstva. Návrh ROZHODNUTIE RADY o ustanovení pozície Spoločenstva v Rybárskej organizácii pre juhovýchodný Atlantik RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, v spojení s článkom 300 ods. 2 druhým pododsekom, so zreteľom na návrh Komisie, keďže: (1) V článku 33 Zmluvy o ES v spojení s jej článkom 32 sa ustanovuje, že jedným z cieľov spoločnej politiky rybného hospodárstva je zabezpečiť riadne zásobovanie. V nariadení (ES) č. 2371/2002[1] sa ustanovuje, že pri prijímaní opatrení určených na ochranu a zachovanie živých vodných zdrojov Spoločenstvo na tento účel uplatní prístup obozretného konania, aby sa zabezpečilo ich udržateľné využívanie a minimalizoval sa vplyv rybárskych činností na morské ekosystémy. Takisto sa v ňom ustanovuje, že Spoločenstvo by sa malo zamerať na postupné zavádzanie prístupu k riadeniu rybného hospodárstva, ktorý je založený na ekosystémoch, a mal by prispievať k efektívnym rybolovným činnostiam v ekonomicky životaschopnom a konkurencieschopnom odvetví rybného hospodárstva, pričom zabezpečí primeranú životnú úroveň pre tých, ktorí sú závislí od rybolovu, a zohľadní záujmy spotrebiteľov. (2) Rozhodnutím (ES) č. 2002/738/ES[2] Európske spoločenstvo schválilo Dohovor o ochrane a využívaní rybolovných zdrojov v juhovýchodnom Atlantickom oceáne, ktorým sa zriadila Rybárska organizácia pre juhovýchodný Atlantik (SEAFO). Komisia SEAFO je oprávnená prijímať opatrenia týkajúce sa dlhodobej ochrany a trvalo udržateľného využívania všetkých živých morských zdrojov v oblasti dohovoru. (3) Podľa článku 300 ods. 2 druhého pododseku Zmluvy o ES sa stanovisko Spoločenstva v orgánoch zriadených regionálnymi rybárskymi dohodami, ktoré majú prijať rozhodnutia s právnymi účinkami (okrem rozhodnutí doplňujúcich alebo pozmeňujúcich inštitucionálny rámec príslušných dohôd), musí prijať na základe návrhu Komisie kvalifikovanou väčšinou rozhodnutím Rady, ROZHODLA TAKTO: Článok 1 Pozícia Spoločenstva v Komisii Rybárskej organizácie pre juhovýchodný Atlantik pre prípad, keď má táto komisia prijať rozhodnutia s právnymi účinkami, sa ustanovuje v prílohe k tomuto rozhodnutiu. Článok 2 Pozíciu Spoločenstva ustanovenú v prílohe k tomuto rozhodnutiu prehodnotí a podľa potreby pozmení Rada na návrh Komisie najneskôr do konania výročného zasadnutia Komisie Rybárskej organizácie pre juhovýchodný Atlantik v roku 2014. V Bruseli Za Radu predseda PRÍLOHA Pozícia Spoločenstva v Komisii Rybárskej organizácie pre juhovýchodný Atlantik 1. ZÁSADY V rámci SEAFO Európske spoločenstvo: a) koná v súlade s cieľmi Spoločenstva v rámci spoločnej politiky rybného hospodárstva, najmä prostredníctvom obozretného konania s cieľom zabezpečiť udržateľné využívanie druhov regulovaných SEAFO, postupne zavádzať prístup k riadeniu rybného hospodárstva, ktorý je založený na ekosystémoch, a minimalizovať vplyv rybolovu na morské ekosystémy, a zároveň podporovať ekonomicky životaschopné a konkurenčné rybné hospodárstvo Spoločenstva, pričom sa zabezpečí primeraná životná úroveň pre tých, ktorí sú závislí od rybolovu a zohľadnia sa záujmy spotrebiteľov; b) zaisťuje, aby odporúčania SEAFO boli v súlade s cieľmi dohovoru SEAFO; c) zaisťuje, aby opatrenia SEAFO boli v súlade s medzinárodnými právnymi predpismi a hlavne s ustanoveniami Dohovoru OSN o morskom práve, Dohody OSN o ochrane a riadení zásob transzonálnych rýb a rýb migrujúcich na veľké vzdialenosti, ako aj Dohody na podporu dodržiavania medzinárodných opatrení v oblasti ochrany a riadenia zo strany rybárskych plavidiel na šírom mori; d) podporuje konzistentné pozície v regionálnych organizáciách pre riadenie rybného hospodárstva; e) usiluje sa o spolupôsobenie s politikou, ktorú Spoločenstvo uskutočňuje v rámci bilaterálnych vzťahov s tretími krajinami v oblasti rybolovu, a zabezpečuje súdržnosť s politikou vonkajších vzťahov; f) zaistí dodržiavanie medzinárodných záväzkov Spoločenstva. 2. Orientácie Európske spoločenstvo, pokiaľ je to vhodné, sa usiluje o podporu schválenia týchto činností v SEAFO: a) prísne ochranné a riadiace opatrenia založené na najlepších dostupných vedeckých stanoviskách s cieľom zaistiť dlhodobú ochranu a trvalo využívanie rybolovných zdrojov, na ktoré sa uplatňuje Dohovor SEAFO. V prípade potreby sa zvážia osobitné opatrenia pre zásoby, ktoré sú postihnuté nadmerným lovom s cieľom predísť akémukoľvek zintenzívneniu rybolovu; b) opatrenia, ktoré treba prijať a ktorými sa riadne zohľadní vplyv rybolovných činností na ekologicky príbuzné druhy, ako sú morské vtáky, veľryby, tulene a morské korytnačky; c) opatrenia na ochranu a spravovanie pre druhy toho istého ekosystému ako lovené zdroje rybolovu alebo druhy, ktoré sú s týmito zdrojmi rybolovu spojené alebo sú od nich závislé; d) ochranné opatrenia pre zraniteľné morské ekosystémy v zóne SEAFO v súlade s rezolúciami Valného zhromaždenia OSN; e) prijímanie žiadostí krajín praktizujúcich zodpovedný rybolov na vstup do SEAFO. [1] Ú. v. ES L 358, 31.12.2002, s. 59. [2] Ú. v. ES L 111, 20.4.2001, s. 15.